Muhammad Ali Pasha al-Mas'ud ibn Agha (osmantyrkisk: ; "Muḥammad ‘Alī Bāshā"; albansk: Mehmet Ali Pasha; tyrkisk: Kavalalı Mehmet Ali Paşa; 4. mars 1769 – 2. august 1849) var en osmansk albansk kommandant i den osmanske hæren som ble "wāli" (osmansk guvernør) og selverklært "khediv" («herre») av Egypt og Sudan med midlertidig godkjennelse av Det osmanske rike. Selv om Muhammed Ali ikke var en nasjonalist i moderne forstand, er han ansett som grunnleggeren av det moderne Egypt på grunn av de dramatiske reformer av militæret, økonomien og kulturen som han satte i gang. Han hersket også over områder i Midtøsten utenfor Egypt. Det dynasti som han etablerte kom til å herske over Egypt og Sudan fram til den egyptiske revolusjonen i 1952 ledet av Muhammad Naguib.